ประกาศกรมประมงประกาศกรมประมงเรื่อง กำหนดหลักเกณฑ์วิธีการ และเงื่อนไขให้ผู้ประกอบกิจการโทรคมนาคมที่ให้บริการระบบติดตามเรือปฏิบัติพ.ศ. ๒๕๖๐[๑] อาศัยอำนาจตามความในมาตรา๘๙/๑ วรรคสอง แห่งพระราชกำหนดการประมง พ.ศ. ๒๕๕๘ ซึ่งแก้ไขเพิ่มเติมโดยพระราชกำหนดการประมง(ฉบับที่ ๒) พ.ศ. ๒๕๖๐ อธิบดีกรมประมงออกประกาศไว้ ดังต่อไปนี้ข้อ๑ ในประกาศนี้ระบบติดตามเรือประมง หมายความว่าสัญญาณการรับส่งข้อมูลระบบติดตามเรือประมงผ่านโครงข่ายโทรคมนาคมโปรแกรมระบบติดตามเรือประมงโปรแกรมระบบรายงานอิเล็กทรอนิกส์โปรแกรมระบบการเฝ้าติดตามอิเล็กทรอนิกส์และอุปกรณ์ระบุตำแหน่งเรือประมงของเรือประมงเรือขนถ่ายสัตว์น้ำตามที่อธิบดีประกาศกำหนดไว้และเรือประมงที่ใช้สนับสนุนเรือที่ใช้ทำการประมงหรือเรือขนถ่ายสัตว์น้ำตามที่รัฐมนตรีออกกฎกระทรวงกำหนดไว้ผู้ประกอบกิจการโทรคมนาคมที่ให้บริการระบบติดตามเรือ หมายความว่า นิติบุคคลที่จำหน่ายอุปกรณ์ระบุตำแหน่งเรือประมงและให้บริการระบบติดตามเรือประมงหรือให้บริการสัญญาณการรับส่งข้อมูลระบบติดตามเรือประมงผ่านโครงข่ายโทรคมนาคมและให้หมายความรวมถึงผู้ติดตั้งระบบติดตามเรือประมงซ่อมแซมระบบติดตามเรือประมงเฉพาะกรณีที่ต้องปฏิบัติตามข้อ ๑๐ ข้อ ๑๓ และข้อ ๑๔ของประกาศฉบับนี้ผู้ติดตั้งระบบติดตามเรือประมง ซ่อมแซมระบบติดตามเรือประมง หมายความว่า บุคคลที่ให้บริการติดตั้งระบบติดตามเรือประมงซ่อมแซมระบบติดตามเรือประมง ที่ลงทะเบียนในนามผู้ประกอบกิจการโทรคมนาคมที่ให้บริการระบบติดตามเรือกับกรมประมงข้อ๒ เพื่อการให้บริการระบบติดตามเรือประมงและการติดตั้งระบบติดตามเรือประมงเป็นไปด้วยความเรียบร้อยและมีมาตรฐานให้ผู้ประกอบกิจการโทรคมนาคมที่ให้บริการระบบติดตามเรือต้องขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือกับกรมประมงและต้องได้รับการตรวจสอบและความเห็นชอบในเรื่องมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒) จากกรมประมงก่อนการจำหน่ายอุปกรณ์ระบุตำแหน่งเรือประมง และให้บริการระบบติดตามเรือประมงหรือให้บริการสัญญาณการรับส่งข้อมูลระบบติดตามเรือประมงผ่านโครงข่ายโทรคมนาคมแก่เรือประมงในกรณีผู้ประกอบกิจการโทรคมนาคมที่ให้บริการระบบติดตามเรือเป็นผู้ประกอบกิจการโทรคมนาคมที่ให้บริการระบบติดตามเรืออยู่ก่อนหรือในวันประกาศฉบับนี้มีผลใช้บังคับให้ดำเนินการขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือตามข้อ๓ ภายในสามสิบวันนับแต่วันที่ประกาศนี้มีผลใช้บังคับข้อ๓ ให้ผู้ประกอบกิจการโทรคมนาคมที่ให้บริการระบบติดตามเรือยื่นคำขอขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ตามแบบคำขอขึ้นทะเบียน ต่ออายุทะเบียนและยกเลิกทะเบียนผู้ประกอบกิจการโทรคมนาคมที่ให้บริการระบบติดตามเรือ (ศฝป. ๙)ท้ายประกาศนี้พร้อมแนบเอกสารหลักฐานตามที่ระบุไว้ในแบบคำขอทั้งนี้ ผู้ประกอบกิจการโทรคมนาคมที่ให้บริการระบบติดตามเรือที่ยื่นคำขอขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือและกรรมการผู้ถือหุ้นของผู้ประกอบกิจการโทรคมนาคมที่ให้บริการระบบติดตามเรือดังกล่าวจะต้องไม่เคยมีประวัติการกระทำความผิดเกี่ยวกับการให้บริการระบบติดตามเรือประมงข้อ๔ เมื่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงตรวจสอบคำขอและเอกสารหลักฐานตามข้อ ๓ แล้ว เห็นว่าถูกต้องครบถ้วนให้เสนออธิบดีกรมประมงหรือผู้ซึ่งอธิบดีกรมประมงมอบหมายอนุมัติให้ขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือและออกหนังสือรับรองการขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือตามแบบท้ายประกาศนี้ให้ผู้ประกอบกิจการโทรคมนาคมที่ให้บริการระบบติดตามเรือทะเบียนผู้ประกอบกิจการโทรคมนาคมที่ให้บริการระบบติดตามเรือให้มีอายุตามอายุใบอนุญาตประกอบกิจการโทรคมนาคมของสำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ (กสทช.)ผู้ประกอบกิจการโทรคมนาคมที่ให้บริการระบบติดตามเรือประสงค์ต่ออายุทะเบียนผู้ประกอบกิจการโทรคมนาคมที่ให้บริการระบบติดตามเรือให้ยื่นคำขอตามแบบคำขอขึ้นทะเบียน ต่ออายุทะเบียนและยกเลิกทะเบียนผู้ประกอบกิจการโทรคมนาคมที่ให้บริการระบบติดตามเรือ(ศฝป. ๙)ท้ายประกาศนี้ต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ก่อนทะเบียนจะหมดอายุไม่น้อยกว่าสามสิบวัน พร้อมแนบเอกสารหลักฐานตามที่ระบุไว้ในแบบคำขอการดำเนินการต่ออายุทะเบียนผู้ประกอบกิจการโทรคมนาคมที่ให้บริการระบบติดตามเรือให้นำหลักเกณฑ์วิธีการและขั้นตอนการขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือมาใช้โดยอนุโลมข้อ๕ ผู้ประกอบกิจการโทรคมนาคมที่ให้บริการระบบติดตามเรือที่ประสงค์จะได้รับการตรวจสอบและขอความเห็นชอบในเรื่องมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง (รุ่นที่ ๒)และคุณลักษณะเฉพาะของระบบติดตามเรือประมง (รุ่นที่ ๒) ให้ยื่นหนังสือขอนัดหมายเพื่อตรวจสอบและให้ความเห็นชอบมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒)ตามแบบท้ายประกาศนี้ ต่อกองบริหารจัดการเรือประมงและการทำการประมงให้คณะกรรมการที่แต่งตั้งโดยอธิบดีกรมประมงพิจารณาหากเห็นว่าระบบติดตามเรือประมงเป็นไปตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่๒) และคุณลักษณะเฉพาะของระบบติดตามเรือประมง (รุ่นที่ ๒)ให้ออกหนังสือรับรองการตรวจสอบและได้รับความเห็นชอบมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒)ตามแบบท้ายประกาศนี้ ให้ผู้ประกอบกิจการโทรคมนาคมที่ให้บริการระบบติดตามเรือข้อ๖ ผู้ประกอบกิจการโทรคมนาคมที่ให้บริการระบบติดตามเรือที่ไม่ผ่านการตรวจสอบและความเห็นชอบในเรื่องมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒) ตามข้อ ๕ สามารถให้บริการระบบติดตามเรือประมงเดิมไปพลางก่อนได้เมื่อถึงกำหนดเวลาบังคับใช้มาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง (รุ่นที่ ๒)และคุณลักษณะเฉพาะของระบบติดตามเรือประมง (รุ่นที่ ๒)ทั้งระบบให้ถือว่าทะเบียนผู้ประกอบกิจการโทรคมนาคมที่ให้บริการระบบติดตามเรือที่ไม่ได้รับการรับรองการตรวจสอบและได้รับความเห็นชอบในเรื่องมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒) สิ้นสภาพข้อ๗ ผู้ประกอบกิจการโทรคมนาคมที่ให้บริการระบบติดตามเรือที่ประสงค์จะยกเลิกเป็นผู้ประกอบกิจการโทรคมนาคมที่ให้บริการระบบติดตามเรือหรือกรมประมงมีคำสั่งเพิกถอนทะเบียนผู้ประกอบกิจการโทรคมนาคมที่ให้บริการระบบติดตามเรือให้ดำเนินการแจ้งผู้ใช้บริการระบบติดตามเรือประมงและแจ้งแผนการจำหน่ายผู้ใช้บริการระบบติดตามเรือประมงต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ไม่น้อยกว่าสามสิบวันก่อนยกเลิกเป็นผู้ประกอบกิจการโทรคมนาคมที่ให้บริการระบบติดตามเรือหรือภายในสามสิบวันก่อนวันที่คำสั่งเพิกถอนทะเบียนผู้ประกอบกิจการโทรคมนาคมที่ให้บริการระบบติดตามเรือมีผลใช้บังคับข้อ๘ ให้ผู้ประกอบกิจการโทรคมนาคมที่ให้บริการระบบติดตามเรือมีการจัดการข้อมูลระบบติดตามเรือประมงแบบรวมศูนย์โดยให้สำนักงานรัฐบาลอิเล็กทรอนิกส์ (สรอ.) เป็นหน่วยงานแลกเปลี่ยนข้อมูลกลาง (Central data exchange agent) ของกรมประมงโดยข้อมูลที่จะนำเข้าสู่ระบบสารสนเทศของกรมประมงและข้อมูลที่จะแจกจ่ายให้กับหน่วยงานที่เกี่ยวข้องในกรมประมงจะต้องกระทำผ่านระบบแลกเปลี่ยนข้อมูลกลาง(XA: Exchange Agent) ของสำนักงานรัฐบาลอิเล็กทรอนิกส์ (สรอ.) เพื่อลดความซ้ำซ้อนของข้อมูลลดภาระของระบบในการที่ต้องจัดการการรับข้อมูลจากแหล่งข้อมูลหลายแหล่งการมีเอกภาพในการบริหารการรับ - ส่งข้อมูลกับระบบสารสนเทศภายนอกและเพิ่มความสามารถในการตรวจสอบการส่งออกและมาถึงของข้อมูลทั้งหมดได้อย่างเป็นรูปธรรมให้ผู้ประกอบกิจการโทรคมนาคมที่ให้บริการระบบติดตามเรือจัดส่งข้อมูลระบบติดตามเรือประมงที่ได้รับมาจากผู้ให้บริการต่างประเทศไปยังระบบแลกเปลี่ยนข้อมูลกลาง(XA: Exchange Agent) ของสำนักงานรัฐบาลอิเล็กทรอนิกส์(สรอ.) และรับผิดชอบต่อค่าคงสภาพของข้อมูล (data integrity) สำหรับข้อมูลที่ได้รับข้อมูลที่ส่งออก การเก็บบันทึก traffic log, data log ตลอดจน server status log เพื่อให้สามารถตรวจสอบได้ในอนาคตข้อ๙ เมื่อผู้ประกอบกิจการโทรคมนาคมที่ให้บริการระบบติดตามเรือได้ขึ้นทะเบียนตามข้อ๓ และได้รับการตรวจสอบและความเห็นชอบในเรื่องมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒) แล้วให้ผู้ประกอบกิจการโทรคมนาคมที่ให้บริการระบบติดตามเรือจัดการอบรมแก่บุคลากรของทางราชการและส่งมอบรายการตามข้อกำหนดเชิงหน้าที่ของระบบติดตามเรือประมง (รุ่นที่ ๒) ดังต่อไปนี้(๑)วิธีการกำหนดรหัสผ่านสำหรับตั้งค่าเริ่มต้นการใช้งาน (Configuration Password) ของ Mobile Transmitting Unit(๒)โปรแกรมที่ใช้บันทึกหมายเลขทะเบียนเรือลงใน Mobile Transmitting Unit และวิธีการใช้งาน(๓)โปรแกรมที่ใช้ในการอ่าน log ที่บันทึกใน Bridge Unit และวิธีการใช้งาน(๔)คู่มือการติดตั้งและเชื่อมต่อ Mobile Transmitting Unit, Bridge Unit และระบบจ่ายไฟโดยละเอียด(๕)คุณลักษณะเฉพาะของ Mobile Transmitting Unit, Bridge Unit และระบบจ่ายไฟข้อ๑๐ ผู้ประกอบกิจการโทรคมนาคมที่ให้บริการระบบติดตามเรือจะต้องกำกับดูแลและรับผิดชอบการให้บริการของผู้ติดตั้งระบบติดตามเรือประมงซ่อมแซมระบบติดตามเรือประมงผู้ติดตั้งระบบติดตามเรือประมงซ่อมแซมระบบติดตามเรือประมงจะต้องผ่านการอบรมจากกรมประมงหรือตามหลักสูตรที่กรมประมงกำหนดและขึ้นทะเบียนเป็นผู้ติดตั้งระบบติดตามเรือประมง ซ่อมแซมระบบติดตามเรือประมงโดยให้ยื่นคำขอขึ้นทะเบียนผู้ติดตั้งระบบติดตามเรือประมงซ่อมแซมระบบติดตามเรือประมงต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงโดยผ่านผู้ประกอบกิจการโทรคมนาคมที่ให้บริการระบบติดตามเรือที่สังกัดตามแบบคำขอขึ้นทะเบียนต่ออายุทะเบียนและยกเลิกทะเบียนผู้ติดตั้งระบบติดตามเรือประมง ซ่อมแซมระบบติดตามเรือประมง (ศฝป. ๘)ท้ายประกาศนี้ พร้อมแนบเอกสารหลักฐานตามที่ระบุไว้ในแบบคำขอข้อ๑๑ เมื่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงตรวจสอบคำขอและเอกสารหลักฐาน เห็นว่าถูกต้องครบถ้วนให้เสนออธิบดีกรมประมงหรือผู้ซึ่งอธิบดีกรมประมงมอบหมายอนุมัติให้ขึ้นทะเบียนทะเบียนผู้ติดตั้งระบบติดตามเรือประมงซ่อมแซมระบบติดตามเรือประมงให้มีอายุสามปีเมื่ออธิบดีกรมประมงหรือผู้ซึ่งอธิบดีกรมประมงมอบหมายอนุมัติให้ขึ้นทะเบียนแล้วจะออกบัตรประจำตัวผู้ติดตั้งระบบติดตามเรือประมง ซ่อมแซมระบบติดตามเรือประมงตามแบบท้ายประกาศนี้ให้แก่ผู้ติดตั้งระบบติดตามเรือประมงซ่อมแซมระบบติดตามเรือประมงผู้ติดตั้งระบบติดตามเรือประมงซ่อมแซมระบบติดตามเรือประมงที่ได้รับการขึ้นทะเบียนผู้ติดตั้งระบบติดตามเรือประมงซ่อมแซมระบบติดตามเรือประมงแล้วประสงค์ต่ออายุทะเบียนผู้ติดตั้งระบบติดตามเรือประมง ซ่อมแซมระบบติดตามเรือประมง ให้ยื่นคำขอตามแบบคำขอขึ้นทะเบียนต่ออายุทะเบียนและยกเลิกทะเบียนผู้ติดตั้งระบบติดตามเรือประมงซ่อมแซมระบบติดตามเรือประมง (ศฝป. ๘) ท้ายประกาศนี้ต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงก่อนทะเบียนผู้ติดตั้งระบบติดตามเรือประมง ซ่อมแซมระบบติดตามเรือประมงจะหมดอายุไม่น้อยกว่าสามสิบวันพร้อมแนบเอกสารหลักฐานตามที่ระบุไว้ในแบบคำขอการดำเนินการต่ออายุทะเบียนผู้ติดตั้งระบบติดตามเรือประมงซ่อมแซมระบบติดตามเรือประมงให้นำหลักเกณฑ์ วิธีการและขั้นตอนการขึ้นทะเบียนผู้ติดตั้งระบบติดตามเรือประมง ซ่อมแซมระบบติดตามเรือประมงมาใช้โดยอนุโลมข้อ๑๒ อธิบดีกรมประมงจะถอนทะเบียนผู้ประกอบกิจการโทรคมนาคมที่ให้บริการระบบติดตามเรือหรือผู้ติดตั้งระบบติดตามเรือประมง ซ่อมแซมระบบติดตามเรือประมงเมื่อมีเหตุดังต่อไปนี้(๑)เมื่อผู้ประกอบกิจการโทรคมนาคมที่ให้บริการระบบติดตามเรือหรือผู้ติดตั้งระบบติดตามเรือประมง ซ่อมแซมระบบติดตามเรือประมง สิ้นสภาพบุคคลหรือจดทะเบียนยกเลิกการเป็นนิติบุคคล แล้วแต่กรณี(๒)เมื่อผู้ประกอบกิจการโทรคมนาคมที่ให้บริการระบบติดตามเรือหรือผู้ติดตั้งระบบติดตามเรือประมง ซ่อมแซมระบบติดตามเรือประมงแจ้งยกเลิกทะเบียนผู้ประกอบกิจการโทรคมนาคมที่ให้บริการระบบติดตามเรือหรือทะเบียนผู้ติดตั้งระบบติดตามเรือประมงซ่อมแซมระบบติดตามเรือประมงตามแบบคำขอขึ้นทะเบียน ต่ออายุทะเบียนและยกเลิกทะเบียนผู้ประกอบกิจการโทรคมนาคมที่ให้บริการระบบติดตามเรือ (ศฝป. ๙)และแบบคำขอขึ้นทะเบียน ต่ออายุทะเบียนและยกเลิกทะเบียนผู้ติดตั้งระบบติดตามเรือประมง ซ่อมแซมระบบติดตามเรือประมง (ศฝป. ๘)ท้ายประกาศนี้ ต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ไม่น้อยกว่าสามสิบวัน พร้อมแนบเอกสารหลักฐานตามที่ระบุไว้ในแบบคำขอ(๓)เมื่อปรากฏว่าผู้ประกอบกิจการโทรคมนาคมที่ให้บริการระบบติดตามเรือหรือผู้ติดตั้งระบบติดตามเรือประมง ซ่อมแซมระบบติดตามเรือประมงแจ้งข้อมูลหรือแสดงหลักฐานที่ใช้ในการขอขึ้นทะเบียนเป็นเท็จโดยเจตนา(๔)เมื่อผู้ประกอบกิจการโทรคมนาคมที่ให้บริการระบบติดตามเรือหรือผู้ติดตั้งระบบติดตามเรือประมง ซ่อมแซมระบบติดตามเรือประมงไม่ดำเนินการเป็นไปตามหลักเกณฑ์ วิธีการ และเงื่อนไขที่กำหนดไว้ตามประกาศฉบับนี้(๕)เมื่อผู้ประกอบกิจการโทรคมนาคมที่ให้บริการระบบติดตามเรือให้บริการผิดไปจากเงื่อนไขที่ระบุไว้ประกอบการให้ความเห็นชอบในเรื่องมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒) ไว้แล้วข้อ๑๓ ห้ามมิให้ผู้ประกอบกิจการโทรคมนาคมที่ให้บริการระบบติดตามเรือให้บริการระบบติดตามเรือประมงผิดไปจากมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงและคุณลักษณะเฉพาะของระบบติดตามเรือประมง ดังต่อไปนี้(๑)ติดตั้ง แก้ไข หรือดัดแปลงอุปกรณ์ และ firmware ใน Mobile Transmitting Unit(๒)ติดตั้ง Mobile Transmitting Unit ในเรือประมงโดยไม่ผ่านกระบวนการบันทึกข้อมูลตั้งต้น (หมายเลขทะเบียนเรือ)ทั้งในกรณีที่เป็นการติดตั้งใหม่หรือการติดตั้งทดแทนโดยให้ข้อมูลแก่เจ้าของเรือว่าเป็นสิ่งที่สามารถกระทำได้หรือมีเจตนาที่จะส่งข้อมูลจาก Mobile Transmitting Unit ที่ยังไม่ผ่านกระบวนการบันทึกข้อมูลตั้งต้น(หมายเลขทะเบียนเรือ) อันเป็นเหตุให้มีความเข้าใจผิดในพฤติกรรมการใช้เรือประมง(๓)เปลี่ยนแปลงข้อมูลที่บันทึกใน Mobile Transmitting Unit หรือเปลี่ยนแปลง firmware ใน Mobile Transmitting Unit อันเป็นเหตุให้ข้อมูลที่ปรากฏในระบบติดตามเรือประมงมีความคลาดเคลื่อนจากความเป็นจริงจนสามารถตรวจจับได้จากการสังเกต หรือจากผลวิเคราะห์ระบบ(๔)เปลี่ยนแปลงข้อมูล (Log) ที่บันทึกในBridgeUnit หรือ Mobile Transmitting Unit หรือเครื่องคอมพิวเตอร์ใดที่มีส่วนถูกใช้งานในระบบเปลี่ยนแปลงไปจากที่ได้บันทึกไว้จริง(๕)ส่งข้อมูลระบบติดตามเรือประมงที่ไม่ตรงกับข้อมูลตั้งต้น Mobile Transmitting Unit โดยมีเจตนาให้เข้าใจผิดในสาระสำคัญของเหตุการณ์(๖)เข้าถึง แทรกแซง รบกวน ลดค่า ข้อมูลที่ถูกส่งออกมาจาก Mobile Transmitting Unit จนถึงการแสดงภาพสถานการณ์ในระบบติดตามเรือประมงของกรมประมงหรือกระทำการใดอันเป็นการลดความคงสภาพของข้อมูล (Data Integrity) ในระบบ(๗)เข้าถึงระบบในความรับผิดชอบของทางราชการในระดับที่สามารถแก้ไขข้อมูลและตั้งค่าการทำงานของระบบโดยไม่อยู่ภายใต้การควบคุมอย่างใกล้ชิดของเจ้าหน้าที่หน่วยงานภาครัฐ หรือกระทำการพยายามล่วงรู้มาตรการอันเป็นการป้องกันการเข้าถึงระบบในความรับผิดชอบของทางราชการความใน(๑)มิให้ใช้บังคับกับกรณีการดำเนินการซ่อมแซมระบบติดตามเรือประมงในส่วนที่มีผลกระทบกับfirmware ใน Mobile Transmitting Unit ที่ได้รับความเห็นชอบจากกรมประมงข้อ๑๔ เมื่อได้รับการร้องขอจากศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง เพื่อตรวจสอบหรือชี้แจงข้อมูลระบบติดตามเรือประมงให้ผู้ประกอบกิจการโทรคมนาคมที่ให้บริการระบบติดตามเรือชี้แจงข้อมูลที่เกี่ยวข้องและจัดส่งหลักฐานการรับส่งข้อมูลระบบติดตามเรือประมง(Traffic Log) และข้อมูลอื่น ๆที่เกี่ยวข้องภายในระยะเวลาที่กำหนดข้อ๑๕ ผู้ประกอบกิจการโทรคมนาคมที่ให้บริการระบบติดตามเรือต้องให้ความร่วมมือในการแก้ไขปรับปรุงระบบติดตามเรือประมงตามที่กรมประมงร้องขอข้อ ๑๖ ห้ามมิให้ผู้ประกอบกิจการโทรคมนาคมที่ให้บริการระบบติดตามเรือกระทำการดังต่อไปนี้(๑)ละเลยไม่แก้ปัญหาอุปกรณ์ระบุตำแหน่งเรือประมงในความรับผิดชอบตามเหตุสมควรแก่สถานการณ์เมื่อได้รับแจ้งจากศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง(๒)แจ้งข้อมูลอันเป็นเท็จแก่ผู้มีส่วนเกี่ยวข้องที่เป็นการสร้างความเข้าใจผิดเกี่ยวกับระบบติดตามเรือประมงข้อ๑๗ กรณีที่ผู้ประกอบกิจการโทรคมนาคมที่ให้บริการระบบติดตามเรือประสงค์จะยกเลิกการให้บริการกับผู้ใช้บริการระบบติดตามเรือประมงเป็นการเฉพาะรายอันเนื่องมาจากการไม่จ่ายค่าใช้บริการ ให้แจ้งเหตุดังกล่าวมายังศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง เพื่อขอความเห็นชอบก่อนข้อ๑๘ ผู้ประกอบกิจการโทรคมนาคมที่ให้บริการระบบติดตามเรือที่ให้บริการระบบติดตามเรือประมงในรุ่นที่๑ และไม่ประสงค์จะให้บริการระบบติดตามเรือประมงรุ่นที่ ๒ ให้ขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือโดยไม่ต้องขอความเห็นชอบในเรื่องมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒)โดยสามารถให้บริการระบบติดตามเรือประมงในรุ่นที่ ๑ได้ตามระยะเวลาและเงื่อนไขที่กำหนดไว้ตามประกาศกรมประมง เรื่องกำหนดมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) พ.ศ. ๒๕๖๐ ลงวันที่ ๑๑ พฤษภาคม พ.ศ. ๒๕๖๐ ประกาศกรมประมง เรื่องกำหนดมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำ(รุ่นที่ ๒) พ.ศ. ๒๕๖๐ ลงวันที่ ๑๑ พฤษภาคม พ.ศ. ๒๕๖๐ และประกาศกรมประมง เรื่องกำหนดมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงและเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำ(รุ่นที่ ๒) เพิ่มเติม พ.ศ. ๒๕๖๐ ลงวันที่ ๕ มิถุนายน พ.ศ. ๒๕๖๐ เท่านั้นข้อ๑๙ ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๒พฤศจิกายน พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑.แบบคำขอขึ้นทะเบียน ต่ออายุทะเบียน และยกเลิกทะเบียนผู้ประกอบกิจการโทรคมนาคมที่ให้บริการระบบติดตามเรือ(ศฝป.๙)๒.หนังสือรับรองการขึ้นทะเบียนผู้ประกอบกิจการโทรคมนาคมที่ให้บริการระบบติดตามเรือ๓.หนังสือขอนัดหมายเพื่อตรวจสอบและให้ความเห็นชอบมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) และคุณลักษณะเฉพาะของระบบติดตามเรือประมง (รุ่นที่ ๒)๔.แบบคำขอขึ้นทะเบียน ต่ออายุทะเบียน และยกเลิกทะเบียนผู้ติดตั้งระบบติดตามเรือประมงซ่อมแซมระบบติดตามเรือประมง(ศฝป.๘)๕.แบบบัตรประจำตัวผู้ติดตั้งระบบติดตามเรือประมง ซ่อมแซมระบบติดตามเรือประมง(ดูข้อมูลจากภาพกฎหมาย)ภวรรณตรี/จัดทำ๘ ธันวาคม ๒๕๖๐ปวันวิทย์/ตรวจ๒๘ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๘๘ ง/หน้า ๑๑/๒๓ พฤศจิกายน ๒๕๖๐